ai4bharat/Pralekha huggingface dataset:
पंतप्रधान कार्यालय
दि. २ नोव्हेंबर रोजी पंतप्रधान एम.एस.एम.इ क्षेत्रासाठी मोठया प्रमाणावर पाठिंबा आणि आउटरीच कार्यक्रमाचा शुभारंभ करणार
(नवी दिल्ली, 1 नोव्हेंबर 2018
पंतप्रधान नरेंद्र मोदी, ०२ नोव्हेंबर, २०१८ रोजी नवी दिल्लीतील विज्ञान भवन येथे सूक्ष्म, लघु आणि मध्यम उद्योगांसाठी  केंद्र सरकारच्या सपोर्ट आणि आउटरीच प्राथमिकता कार्यक्रमाचा शुभारंभ करतील.
दिल्ली व्यतिरिक्त, देशभरातील 100 ठिकाणी अशा प्रकारचे कार्यक्रम आयोजित केले जातील, जेथे केंद्र आणि राज्य सरकारचे मंत्री उपस्थित राहतील. हे सर्व स्थानके मुख्य कार्यक्रमासाठी दिल्लीशी जोडले जातील, ज्यात पंतप्रधानांचे विशेष संबोधन राहील. एमएसएमई सेक्टरच्या विकासासंबंधी अनेक बाबींवर ते आपल्या भाषणातून प्रकाशझोत टाकतील असा अंदाज आहे.
अलिकडच्या वर्षांत केंद्र सरकारने एमएसएमई क्षेत्राला उच्च प्राधान्य दिले असून, हा आउटरीच आणि पाठिंबा कार्यक्रम, संपूर्ण देशात पुढील 100 दिवस चालेल, या क्षेत्रासाठी केलेल्या प्रयत्नांना आणखी सहकार्य मिळण्याची अपेक्षा आहे. मिशन मोडमध्ये अंमलबजावणी करण्याच्या या कार्यक्रमाची प्रगती, केंद्रीय आणि राज्य सरकारच्या वरिष्ठ अधिकार्यांकडे सातत्याने केली जाईल.
केंद्रीय अर्थ व कॉरपोरेट व्यवहार मंत्री अरुण जेटली आणि केंद्रीय राज्यमंत्री  एमएसएमई, गिरिराज सिंह, या वेळी उपस्थित असतील.
B.Gokhale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 7 सप्टेंबर 2021
आरोग्य मंत्रालयाची कोविड-19 घडामोडींवरील माहिती
भारतातील कोविड-19 प्रतिबंधक लसीकरणाच्या प्रयत्नांतील एक महत्त्वपूर्ण यश म्हणजे, काल 1 कोटी 13 लाखांपेक्षा अधिक कोविड -19 प्रतिबंधक लसीच्या मात्रा देण्यात आल्या. गेल्या 11 दिवसांत तीनवेळा हा टप्पा गाठला गेला आहे.
आज सकाळ 7 वाजेपर्यंत प्राप्त झालेल्या अहवालानुसार देशात कोविड-19 प्रतिबंधक लसीकरणाअंतर्गत गेल्या 24 तासात 1,13,53,571 मात्रा देण्यात आल्या आहेत. त्यामुळे एकूण मात्रांची संख्या 69 कोटी 90 लाख  वर पोहोचली आहे. एकूण 72,26,439 सत्रांच्या माध्यमातून या लसीच्या मात्रा देण्यात आल्या आहेत.
कोविड- 19 लसीकरणाची व्याप्ती वाढविण्यासाठी आणि देशभरात त्याचा विस्तार करण्यासाठी केंद्र सरकार वचनबद्ध आहे.
गेल्या 24 तासात 42,942 रुग्ण बरे झाल्यामुळे, महामारीच्या प्रारंभीपासून आतार्यंत बरे झालेल्या रुग्णांची एकूण संख्या 3,22,24,937 वर गेली आहे. परिणामी, भारताचा रुग्ण बरे होण्याचा दर 97.48 % झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 72 दिवसांपासून 50,000 पेक्षा कमी नव्या दैनंदिन रुग्णांची नोंद झाली आहे.
गेल्या 24 तासात 31,222 नवीन रुग्णांची नोंद झाली आहे. देशातील उपचाराधीन रुग्णांची संख्या 3,92,864 असून ती एकूण बाधित रुग्णांच्या 1.19 % आहे.
देशभरात चाचण्या करण्याच्या क्षमतेत वाढ करणे सुरू असून गेल्या 24 तासात 15,26,056 चाचण्या करण्यात आल्या आहेत. भारताने आतापर्यंत 53 कोटी 31 लाखांहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 2.56 % असून गेले 74 दिवस 3 % पेक्षा कमी आहे. दैनंदिन पॉझिटिव्हिटी दर 2.05 % पर्यंत घसरला आहे. दैनंदिन पॉझिटिव्हिटी दर गेले 8 दिवस 3 % पेक्षा कमी राहिला आहे आणि आता तो 92 दिवस 5 % पेक्षा कमी आहे.
इतर अपडेट्स:-
- केंद्र सरकारकडून  आणि राज्यांकडून थेट खरेदीच्या माध्यमातून राज्ये आणि केंद्रशासित प्रदेशांना आतापर्यंत एकूण 69 कोटी 51 लाखांहून अधिक  मात्रांचा पुरवठा करण्यात आला आहे आणि आणखी जवळपास 78 लाख  मात्रांचा पुरवठा करण्याची प्रक्रिया सुरु आहे. राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 5 कोटी 31 लाखांहून अधिक  मात्रा अजूनही शिल्लक असून यापुढील काळातील लसीकरणासाठी उपलब्ध आहेत.
- उपराष्ट्रपती, श्री एम व्यंकय्या नायडू म्हणाले, की लोकप्रतिनिधी कोविड -19 लसीकरण मोहीम ही लोक चळवळ व्हावी आणि त्यांनी आज असे आवाहन केले की प्रत्येक पात्र व्यक्तीने आवश्यक असतील तेवढ्या लसींच्या मात्रा जराही न घाबरता अथवा संकोचून न जाता घ्यायला हव्यात. हैदराबादमध्ये, स्वर्ण भारत ट्रस्टने भारत बायोटेक इंटरनॅशनल लिमिटेड आणि मेडिसिटी हॉस्पिटलच्या सहकार्याने आयोजित केलेल्या मोफत लसीकरण कार्यक्रमाचा आरंभ करताना श्री नायडू म्हणाले की, लस घेण्याशिवाय दुसरा पर्याय नाही.
- केंद्रीय आरोग्य व कुटुंबकल्याण राज्यमंत्री डॉ भारती प्रवीण पवार यांनी दूरदृष्य प्रणालीद्वारे आज जागतिक आरोग्य संघटनेच्या आग्नेय आशिया क्षेत्रीय कार्यालयात भारताचे प्रतिनिधित्व केले. जागतिक आरोग्य संघटनेच्या आग्नेय आशिया क्षेत्रीय समितीच्या 74 व्या सत्रातील मंत्र्यांच्या गोलमेज परिषदेत त्यांनी भारतातर्फे सहभाग नोंदवला.
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
केरळच्या स्थापना दिनानिमित्त पंतप्रधानांनी दिल्या शुभेच्छा
नवी दिल्ली, 1 नोव्हेंबर 2019
पंतप्रधान नरेंद्र मोदी यांनी केरळच्या स्थापना दिनानिमित्त जनतेला शुभेच्छा दिल्या आहेत.
राज्य पुनर्रचना कायद्याअंतर्गत 1 नोव्हेंबर 1956 रोजी या राज्याची स्थापना झाली.
केरळ पिरावी दिनानिमित्त केरळच्या माझ्या बंधु-भगिनींना शुभेच्छा. या राज्यातल्या जनतेने राष्ट्राच्या प्रगतीत लक्षणीय योगदान दिले आहे. ही जनता आनंदी आणि समृद्ध राहो असे पंतप्रधानांनी आपल्या संदेशात म्हटले आहे.
B.Gokhale/N.Chitale/P.Malandkar
(Visitor Counter : 62
अर्थ मंत्रालय
जीएसटीआर-3 बीसाठी विलंब शुल्क ₹ 500
नवी दिल्ली/मुंबई, 3 जुलै 2020
जीएसटी करदात्यांना मोठा दिलासा म्हणून सरकारने फॉर्म जीएसटीआर -3 बीसाठी जास्तीत जास्त ₹ 500 विलंब शुल्क घेण्याचा निर्णय घेतला आहे. जुलै 2017 ते जुलै 2020 च्या कर कालावधीसाठी प्रति रिटर्न ₹ 500 विलंब शुल्क घेतले जाईल. परंतु अशा जीएसटीआर-3 बी रिटर्न्स 30 सप्टेंबर 2020 पूर्वी भरण्याची अट असेल.
केंद्रीय अप्रत्यक्ष कर व सीमाशुल्क मंडळाने  नमूद केले आहे की कर अधिसूचित नसल्यास विलंब शुल्क घेतले जाणार नाही आणि जर कर देय असेल तर जास्तीत जास्त विलंब शुल्क ₹ 500 प्रति परतावा, 30 सप्टेंबर 2020 पर्यंत भरलेल्या अशा जीएसटीआर -3 बी रिटर्न्सवर लागू असेल.
सीबीआयसीने म्हटले आहे की फेब्रुवारी 2020 ते एप्रिल 2020 या कालावधीसाठी देण्यात आलेल्या सवलतीनंतर आणि जुलै 2017 ते जानेवारी, 2020 याकाळातील लंबित परताव्यांच्या निपटाऱ्याबाबत सूट दिल्यानंतर मे 2020 ते जुलै 2020 या कालावधीत कर आकारणीसाठी विलंब शुल्क माफीबाबत विविध निवेदने प्राप्त झाली आहेत. तसेच, एकसमान विलंब शुल्क आकारणी सोपी आणि स्वयंचलित सामान्य पोर्टलवर लागू करणे सोपे आहे. म्हणून सप्टेंबर 2020 आधी परतावा दाखल केल्यास विलंब शुल्क ₹ 500 ठरवण्यात आले आहे.R.Tidke/M.Chopade/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
उपराष्ट्रपती कार्यालय
उपराष्ट्रपतींकडून रथ यात्रेनिमित्त देशवासियांना शुभेच्छा
उपराष्ट्रपती एम. वेंकैय्या नायडू यांनी नागरिकांना रथ यात्रेनिमित्त शुभेच्छा दिल्या आहेत. उपराष्ट्रपती आपल्या संदेशात म्हणतात-
“रथयात्रेच्या मंगल प्रसंगी सर्व नागरिकांना माझ्याकडून मनापासून शुभेच्छा.
ओदिशाच्या पुरी येथील भगवान जगन्नाथ यांची पारंपरिक रथयात्रा स्थानिक आणि संपूर्ण देशातील श्रद्धाळूंसाठी बहुप्रतिक्षीत क्षण आहे. रथयात्रा आपल्या वैविध्यपूर्ण आणि समावेशी संस्कृतीचे प्रतीक आहे आणि भगवान जगन्नाथ भक्तांसाठी याचे अध्यात्मिक महत्त्व आहे.
भगवान जगन्नाथ, बलराम जी तसेच सुभद्रा जी यांचे भव्य रथ दिव्यतेचे प्रतीक आहेत.
यावर्षीसुद्धा भारत आणि जग कोविड-19 च्या अभूतपूर्व संकटाला सामोरे जात आहे. म्हणून मी सर्व नागरिकांना आवाहन करतो की, कोविड सुरक्षेच्या नियमांचे पालन करत रथयात्रा उत्सव अतिशय काळजीपूर्वक साजरा करावा.
रथयात्रेच्या पवित्र आणि महान आदर्शाने आपले जीवन शांती, सद्भाव, आरोग्य आणि आनंदाने समृद्ध करु दे.”
आरोग्य आणि कुटुंब कल्याण मंत्रालय
देशातील एकूण कोविड -19 प्रतिबंधक लसीकरण व्याप्तीने 196.77 कोटी मात्रांचा टप्पा केला पार
12-14 वर्षे वयोगटातील किशोरांना 3.61 कोटींहून अधिक लसीच्या मात्रा देण्यात आल्या
देशातील उपचाराधीन रुग्ण संख्या सध्या 88,284
गेल्या 24 तासात 17,336 नव्या रुग्णांची नोंद
कोरोनामुक्तीचा दर सध्या 98.59%
साप्ताहिक पॉझिटिव्हिटी दर सध्या 3.07%
आज सकाळी 7 वाजेपर्यंतच्या तात्पुरत्या अहवालांनुसार, भारतातील कोविड प्रतिबंधक लसीकरण व्याप्तीने 196.77 कोटींहून अधिक  मात्रांचा टप्पा पार केला. 2,54,91,739 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.61 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,560
|
|
2nd Dose
|
|
1,00,59,858
|
|
Precaution Dose
|
|
55,92,724
|
|
FLWs
|
|
1st Dose
|
|
1,84,22,707
|
|
2nd Dose
|
|
1,76,17,764
|
|
Precaution Dose
|
|
98,60,147
|
|
Age Group 12-14 years
|
|
1st Dose
|
|
3,61,10,152
|
|
2nd Dose
|
|
2,20,43,359
|
|
Age Group 15-18 years
|
|
1st Dose
|
|
6,02,28,410
|
|
2nd Dose
|
|
4,81,52,150
|
|
Age Group 18-44 years
|
|
1st Dose
|
|
55,80,26,045
|
|
2nd Dose
|
|
49,93,71,367
|
|
Precaution Dose
|
|
22,98,086
|
|
Age Group 45-59 years
|
|
1st Dose
|
|
20,34,07,175
|
|
2nd Dose
|
|
19,29,99,021
|
|
Precaution Dose
|
|
22,37,870
|
|
Over 60 years
|
|
1st Dose
|
|
12,72,22,912
|
|
2nd Dose
|
|
12,05,22,287
|
|
Precaution Dose
|
|
2,31,52,623
|
|
Precaution Dose
|
|
4,31,41,450
|
|
Total
|
|
1,96,77,33,217
भारतात उपचाराधीन रुग्णांची संख्या 88,284 इतकी आहे. हे प्रमाण देशात आढळलेल्या एकूण कोरोना रुग्णांपैकी 0.20% आहे.
परिणामी, भारतात कोरोनामुक्तीचा दर 98.59% इतका आहे. गेल्या 24 तासांत 13,029 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,27,49,056. इतकी झाली आहे.
गेल्या 24 तासात 17,336 नव्या कोरोना रुग्णांची नोंद झाली.
गेल्या 24 तासात एकूण 4,01,649 कोविड-19 चाचण्या घेण्यात आल्या. भारताने आतापर्यंत एकूण 85.98 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 3.07% आहे आणि दैनंदिन पॉझिटिव्हिटी दर 4.32%. नोंदविण्यात आला आहे.
गृह मंत्रालय
एसएसबीच्या महासंचालकपदी कुमार राजेश चंद्रा यांची नियुक्ती
नवी दिल्ली, 8 जानेवारी 2019
एसएसबीचे महासंचालक म्हणून कुमार राजेश चंद्रा यांच्या नियुक्तीला मंत्रिमंडळाच्या नियुक्तीविषयक समितीने मंजुरी दिली आहे. पदभार स्वीकारल्यापासून ते 31.12.2021 या त्यांच्या निवृत्तीच्या तारखेपर्यंत अथवा पुढील आदेशापर्यंत ते या पदावर राहतील. कुमार राजेश चंद्रा सध्या बीसीएएसचे महासंचालक म्हणून कार्यरत आहेत.
B.Gokhale/N.Chitale/P.Malandkar
(Visitor Counter : 79
पेट्रोलियम आणि नैसर्गिक वायू मंत्रालय
जागतिक जैवइंधन दिवस 10 ऑगस्ट 2018 ला
नवी दिल्ली, 9 ऑगस्ट 2018
पारंपारिक इंधनाला पर्याय म्हणून अजैविक इंधनाचे महत्व आणि जैवइंधन क्षेत्रात सरकारचे विविध प्रयत्न याविषयी जागरुकता निर्माण करण्यासाठी दरवर्षी 10 ऑगस्ट हा दिवस जागतिक जैवइंधन दिवस म्हणून साजरा केला जातो. पेट्रोलियम आणि नैसर्गिक गॅस मंत्रालय गेल्या तीन वर्षांपासून हा दिवस साजरा करत आहे.
यानिमित्त उद्या नवी दिल्लीतल्या विज्ञान भवनात कार्यक्रम होणार असून उद्घाटन सत्राला पंतप्रधान प्रमुख पाहुणे म्हणून उपस्थित राहणार आहेत.
कार्यक्रमात शेतकरी, ऊस उत्पादक शेतकरी, शास्त्रज्ञ, जैवइंधन क्षेत्रातील उद्योजक, विज्ञान-अभियांत्रिकी व कृषी क्षेत्रातील विद्यार्थी, खासदार, अधिकारी उपस्थित राहणार आहेत. इथेनॉल, बायो-डिझेल, बायो-सीएनजी अशा विविध विषयांवर कार्यक्रमात चर्चासत्रं होणार आहेत.
B.Gokhale/S.Kakade/P.Malandkar
(Visitor Counter : 157
आरोग्य आणि कुटुंब कल्याण मंत्रालय
लसीकरणाच्या उद्घाटन दिनाच्या लाभार्थ्यांना 13 फेब्रुवारी 2021 रोजी दुसरा डोस देणार
नवी दिल्ली, 6 फेब्रुवारी 2021
केंद्रीय आरोग्य सचिव राजेश भूषण यांनी राज्ये आणि केंद्रशासित प्रदेशातील कोविड प्रतिबंधक लसीकरण मोहिमेची स्थिती आणि प्रगतीचा राज्यांचे आरोग्य सचिव आणि राष्ट्रीय आरोग्य मिशनचे व्यवस्थापकीय संचालक यांच्यासोबत दूरदृश्य प्रणालीच्या माध्यमातून आढावा घेतला. जगातील कोविड19 प्रतिबंधक सर्वात मोठ्या लसीकरण कार्यक्रमांपैकी एक असलेल्या लसीकरण मोहिमेची तीन आठवड्यांपूर्वी 16 जानेवारी 2021 रोजी पंतप्रधानांच्या हस्ते सुरुवात झाली होती.
या आढाव्याच्या वेळी आरोग्य सचिवांनी सर्व राज्ये आणि केंद्रशासित प्रदेशांनी लसीकरणासंदर्भात बजावलेल्या उल्लेखनीय कामगिरीची प्रशंसा केली. केवळ 21 दिवसात लसीकरणाचा 50 लाखांचा टप्पा ओलांडून भारत जगातील सर्वात वेगाने लसीकरण करणारा देश बनला असल्याचे सांगत त्यांनी जागतिक पातळीवर भारताच्या कामगिरीचे महत्त्व अधोरेखित केले. इतर अनेक देशांना हा टप्पा गाठण्यासाठी 60 दिवस किंवा त्यापेक्षाही जास्त कालावधी लागला असल्याचे त्यांनी सांगितले.
राज्यांच्या आरोग्य सचिवांना लसीकरणाच्या रोजच्या सरासरीचे मूल्यमापन करण्याचे आणि त्यात वाढ करण्यासाठी आवश्यक पावले उचलण्याचे निर्देश देण्यात आले. ज्यांनी कोविन डिजिटल प्लॅटफॉर्मवर आधीच नोंदणी केली आहे, त्यांचे लसीकरण पूर्ण करण्याची काळजी घेण्याच्या सूचना राज्ये/ केंद्रशासित प्रदेशांना देण्यात आल्या. आरोग्य केंद्रांमध्ये एकाच वेळी शक्य असेल तितक्या
लसीकरण सत्रांचे/ दिवसांचे आयोजन करावे, असे देखील त्यांना सांगण्यात आले. हे लक्ष्य साध्य करण्यासाठी एक विशिष्ट राज्यनिहाय धोरण तयार करण्याची सूचना राज्ये/ केंद्रशासित प्रदेशांना करण्यात आली.
राज्ये/ केंद्रशासित प्रदेशांना निर्माण होणाऱ्या आव्हानांचे मूल्यमापन करण्यासाठी, प्रत्यक्ष कार्यस्थळावर येणाऱ्या समस्यांची माहिती घेण्यासाठी आणि योग्य पातळीवर त्यांचे तातडीने निराकरण करण्यासाठी राज्य, जिल्हा आणि तालुका कृती दलाच्या नियमित आढावा बैठका आयोजित करण्याचा सल्ला देण्यात आला.
प्रत्येक राज्य/ केंद्रशासित प्रदेशाने सर्व आरोग्य कर्मचाऱ्यांचे 20 फेब्रुवारी 2021 पूर्वी किमान एकदा लसीकरण पूर्ण करण्याचे नियोजन केलेच पाहिजे आणि त्यानंतर ताबडतोब त्यांच्यासाठी मॉप अप फेऱ्यांचे आयोजन केले पाहिजे. त्याच प्रकारे आघाडीवर राहून काम करणाऱ्या कर्मचाऱ्यांचे लसीकरण 6 मार्च 2021 पूर्वी किमान एकदा पूर्ण करण्याचे नियोजन करणे आवश्यक आहे आणि त्यानंतर ताबडतोब त्यांच्यासाठी मॉप फेऱ्या आयोजित कराव्यात. मॉप अप फेऱ्यांमध्ये पात्र लाभार्थ्यांचे लसीकरण पूर्ण न झाल्यास आपोआपच ते वयोमर्यादा आधारित लसीकरणाच्या श्रेणीमध्ये समाविष्ट होतील. ज्या लोकांना 16 जानेवारी 2021 रोजी लस देण्यात आली होती, त्यांना या लसीचा दुसरा डोस देण्याची मोहीम 13 फेब्रुवारी 2021 रोजी सुरू होणार आहे.
लसीचा पहिला डोस घेतल्यानंतर तात्पुरते डिजिटल लसीकरण प्रमाणपत्र जारी करण्याची आणि लसीचा दुसरा डोस घेतल्यावर अंतिम प्रमाणपत्र देण्याची योग्य ती काळजी घेण्याच्या आवश्यकतेवर, लाभार्थ्यांच्या प्रमाणीकरणाच्या महत्त्वावर आणि कोविन ऍपवरील माहिती वेळेत अद्ययावत करण्यावर आरोग्य सचिवांनी भर दिला. कोविन 2.0 आवृत्ती लवकरच सुरू करण्यात येईल, अशी माहिती त्यांनी दिली.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 272
दूरसंचार आणि माहिती तंत्रज्ञान मंत्रालय
स्वातंत्र्याचा अमृत महोत्सव
भारतीय टपाल सप्ताहानिमित्त भारतीय टपाल विभागातर्फे टपाल दिवस साजरा
देशभरातील विविध टपाल मंडळांमध्ये ग्राहकभेटींचे आयोजन
देशभरात कार्यान्वित टपाल कार्यालये आणि पत्र कार्यालये यांच्या विस्तृत जाळ्याच्या माध्यमातून भारतीय टपाल विभाग पत्रे आणि पार्सले यांचे वितरण करण्यासाठी देशातील प्रत्येक घरात अगदी दुर्गम ग्रामीण भागात देखील पोहोचत आहे. पोस्टमेन/पोस्टविमेन, ग्रामीण डाक सेवक आणि पत्रे तसेच पार्सले यांचे बुकिंग, हस्तांतरण आणि वितरणात गुंतलेल्या इतर टपाल अधिकाऱ्यांच्या योगदानाची पोचपावती देण्यासाठी भारतीय टपाल विभागातर्फे 16 ऑक्टोबर 2021 ला टपाल दिवस साजरा होत आहे. यावर्षीचा ‘टपाल दिवस’ साजरा करण्यासाठी टपाल विभागाने देशाभारतील विविध टपाल मंडळांमध्ये ग्राहकभेटींचे आयोजन केले आहे.
हरियाणा टपाल मंडळातील ग्राहक भेट
राजस्थान टपाल मंडळातील ग्राहक भेट
ईशान्य प्रदेश मंडळ टपाल कार्यालयातील ग्राहक भेट
ग्राहकांच्या अपेक्षेला अनुसरून टपाल सेवेचा दर्जा आणखी वाढवून गुणवत्ता कायम राखण्यासाठी भारतीय टपाल विभागाने अनेक उपक्रम हाती घेतले आहेत. टपाल प्रक्रिया, हस्तांतरण आणि वितरण कार्यालयांदरम्यान माहितीचा ओघ वास्तव स्वरुपात कायम राहील हे सुनिश्चित करण्यासाठी भारतीय टपाल सेवेने टपाल जाळ्यामध्ये मध्यवर्ती सेवा एकात्मीकरण लागू केले आहे. पोस्टमन मोबाईल अॅपच्या माध्यमातून वेगवान टपाल सेवा, रजिस्टर्ड टपाल, व्यावसायिक पार्सल इत्यादींच्या वास्तविक वेळेतील वितरण सेवा देखील सुरु केली आहे. सामान्य अथवा रजिस्टर्ड नसलेल्या पत्रांच्या वितरणाची परीक्षण अधिक सुधारण्यासाठी भारतीय टपाल विभाग रजिस्टर्ड नसलेल्या बॅग तसेच पत्रांच्या खोक्यांचे इलेक्ट्रॉनिक स्वरूपातील मंजुरी सुरु केली आहे.
ई-वाणिज्य घटकाची जगभरात झालेल्या वाढीने पाकिटे आणि पार्सल उंच्या हस्तांतरण आणि वितरणात मोठा बदल घडविला आहे, त्याला अनुसरून भारतीय टपाल विभागाने देखील ई-वाणिज्य ग्राहकांच्या गरजा लक्षात घेऊन पार्सलचे परिचालन आणि व्यवसाय यांसाठी अनेक उपक्रम हाती घेतले आहेत.
पंतप्रधान कार्यालय
प्रगती मंचाच्या माध्यमातून पंतप्रधानांनी साधला संवाद
नवी दिल्ली, 23 मे 2018
गतीशील प्रशासन आणि वेळेत अंमलबजावणीच्या दृष्टीने स्थापन ‘प्रगती’ मंचाच्या 26 व्या सत्रात पंतप्रधान नरेंद्र मोदी यांनी आज संवाद साधला.
पंतप्रधानांच्या अध्यक्षतेखाली आतापर्यंत प्रगतीच्या 25 बैठका झाल्या असून, त्यात 10 लाख कोटी रुपयांपेक्षा जास्त गुंतवणुकीच्या 227 प्रकल्पांचा समग्र आढावा घेण्यात आला आहे. विविध क्षेत्रांमधील तक्रार निवारणासाठीच्या संदर्भातही या बैठकांमध्ये आढावा घेण्यात आला.
आज 26 व्या बैठकीत पंतप्रधानांनी टपाल कार्यालय आणि रेल्वेतील तक्रारी हाताळणे आणि त्यांचे निरसन याच्या प्रगतीचा आढावा घेतला. टपाल आणि रेल्वे जाळ्याच्या माध्यमातून विशेषत: ‘भीम ॲप’चा वापर करुन डिजिटल व्यवहार वाढविण्याच्या आवश्यकतेवर त्यांनी भर दिला.
रेल्वे, रस्ते, पेट्रोलियम आणि ऊर्जा क्षेत्रातील 9 पायाभूत सुविधा प्रकल्पांच्या प्रगतीचा पंतप्रधानांनी आढावा घेतला. महाराष्ट्रासह, हरियाणा, राजस्थान, गुजरात, उत्तर प्रदेश, ओदिशा, बिहार, झारखंड, पश्चिम बंगाल, तेलंगणा, तामिळनाडू आणि आंध्रप्रदेश मध्ये हे प्रकल्प सुरु आहेत. या प्रकल्पांमध्ये ‘वेस्टर्न डेडिकेटेड फ्रेट कॉरिडोर’ आणि ‘चारधाम महामार्ग विकास परियोजने’चा समावेश आहे.
अमृत मोहिमेच्या अंमलबजावणीच्या प्रगतीचाही पंतप्रधानांनी आढावा घेतला. तसेच सार्वजनिक वितरण व्यवस्था परिचालनाच्या समग्र संगणकीकरण कार्यक्रमाचा आढावाही पंतप्रधानांनी घेतला.
B.Gokhale/M.Pange/D.Rane
(Visitor Counter : 52
आरोग्य आणि कुटुंब कल्याण मंत्रालय
कोविड-19 अद्ययावत माहिती
नवी दिल्ली, 6 मे 2023
राष्ट्रव्यापी लसीकरण मोहिमेअंतर्गत आतापर्यंत एकूण 220 कोटी 66 लाख लसींच्या मात्रा दिल्या गेल्या. 
गेल्या 24 तासांत 1,198 लसमात्रा दिल्या गेल्या.
भारतात सध्या 30,041 कोविडग्रस्त रूग्णांवर उपचार सुरू आहेत.
सक्रिय रुग्णांचे प्रमाण 0.07% आहे
रुग्ण बरे होण्याचा दर 98.75% आहे
गेल्या 24 तासात 6,135 रुग्ण बरे झाले असून त्यामुळे आतापर्यंत बरे झालेल्या रुग्णांची एकूण संख्या 4,44,05,550 झाली आहे.
गेल्या 24 तासात 2,961 नवीन रूग्णांची नोंद झाली
रूग्ण बाधित होण्याचा दैनिक दर  आहे
रूग्ण बाधित होण्याचा साप्ताहिक दर  आहे
आतापर्यंत एकूण 92 कोटी 75 लाख चाचण्या केल्या गेल्या. गेल्या 24 तासात 1,39,814 चाचण्या झाल्या.
M.Pange/S.Naik/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
अर्थ मंत्रालय
तिसऱ्या जी 20 आंतरराष्ट्रीय आर्थिक स्थापत्य कार्यगटाच्या बैठकीचा समारोप
पणजी, 7 जून 2023
भारताच्या अध्यक्षतेखालील तिसऱ्या जी 20 आंतरराष्ट्रीय आर्थिक स्थापत्य कार्यगटाच्या बैठकीचा  7 जून 2023 रोजी गोव्यात समारोप झाला. दोन दिवस चाललेल्या या बैठकीत जी 20 सदस्य देश, निमंत्रित देश आणि बहुस्तरीय विकास बँकांसह  ,विविध आंतरराष्ट्रीय संस्थांमधील सुमारे 100 प्रतिनिधींचा सहभाग होता.आंतरराष्ट्रीय आर्थिक स्थापत्य कार्यगटाचे सह-अध्यक्षपद भूषवणाऱ्या फ्रान्स आणि कोरिया प्रजासत्ताक या देशांसह वित्त मंत्रालय आणि भारतीय रिझर्व्ह बँक यांनी संयुक्तपणे या बैठकीचे संचालन केले.
या बैठकीत, 21 व्या शतकातील सामायिक जागतिक आव्हानांना तोंड देण्यासाठी बहुस्तरीय विकास बँक बळकट करणे ; जागतिक कर्ज असुरक्षिततेवर उपाय शोधणे ; जागतिक आर्थिक संरक्षक जाळ्याचे  बळकटीकरण करणे; आंतरराष्ट्रीय नाणेनिधीच्या सामान्य एसडीआर वाटपाचा पाठपुरावा करणे; शाश्वत भांडवली ओघाच्या माध्यमातून आर्थिक लवचिकता बळकट करणे; आणि प्रमुख बँकांच्या डिजिटल चलनांच्या  समग्र आर्थिक परिणामांचे मूल्यांकन करणे या आंतरराष्ट्रीय आर्थिक स्थापत्य कार्यगटाच्या प्रमुख प्राधान्य क्षेत्रांवर तपशीलवार चर्चा झाली.
सीमेपलीकडील आव्हानांवर मात करण्यासाठी बहुस्तरीय विकास बँकांचे बळकटीकरण आणि त्या विकसित करण्याची गरज सदस्यांनी अधोरेखित केली. कर्जाच्या असुरक्षिततेकडे लक्ष देण्याच्या निकडीवर सदस्यांमध्ये सामायिक मतैक्य होते आणि कर्जासंदर्भात बिघडलेल्या परिस्थितीला तोंड देण्यासाठी समन्वित धोरणात्मक कृती बळकट करण्यासाठी व्यावहारिक उपाय शोधण्यात आले. हवामान बदलाशी संबंधित धोरणे भांडवल ओघावर कशाप्रकारे परिणाम करू शकतात त्याचप्रमाणे प्रमुख बँकांच्या डिजिटल चलनांच्या  व्यापक अंगिकाराचा आंतरराष्ट्रीय चलन प्रणालीवर होणाऱ्या समग्र परिणामांवर देखील सदस्यांनी चर्चा केली.
या बैठकीशी संलग्न , 6 जून 2023 रोजी “सुव्यवस्थित हरित संक्रमणाच्या दिशेने - गुंतवणुकीची आवश्यकता आणि भांडवली ओघासाठी जोखीम व्यवस्थापित करणे” या विषयावर परिसंवाद आयोजित करण्यात आला होता. परिसंवादात हवामान संक्रमण धोरणांमधून भांडवल ओघाशी संबंधित जोखमींशी निगडीत वर्तमान समस्यांवर अतिशय फलदायी चर्चा झाली.
जी 20 प्रतिनिधींनी गोव्याच्या संस्कृतीचा आस्वाद घेत पाककलेच्या आदरातिथ्यासह भारताची सांस्कृतिक समृद्धता आणि विविधता देखील अनुभवली. प्रतिनिधींसाठी जुन्या गोव्यातील युनेस्को वारसा स्मारकांना भेट देण्यासाठी सहलीचे आयोजन करण्यात आले होते.त्यांनी बॅसिलिका ऑफ बॉम जीझस आणि म्युझियम ऑफ ख्रिश्चन आर्टला भेट दिली.या प्रतिनिधींना पणजीच्या लॅटिन क्वार्टर्सच्या फॉन्टेनहास आणि साओ टोम वॉर्डांची सफर घडवण्यात आली. बैठकीच्या निमित्ताने प्रतिनिधींसाठी योग सत्राचेही आयोजन करण्यात आले होते.
या बैठकीत झालेली चर्चा,आंतरराष्ट्रीय आर्थिक स्थापत्य कार्यगटाच्या विधायक मुद्यांना अंतिम स्वरूप देण्यासाठी साहाय्यकारी ठरेल ,गुजरातमधील गांधीनगर येथे 17 आणि 18 जुलै 2023 रोजी होणाऱ्या जी-20 सदस्य देशांचे अर्थमंत्री आणि प्रमुख बँकांचे गव्हर्नर  यांच्या तिसऱ्या बैठकीत हे मुद्दे सादर करण्यात येतील.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 107
पंतप्रधान कार्यालय
राज्यसभा खासदार अशोक गस्ती यांच्या निधनाबद्दल पंतप्रधानांना शोक
नवी दिल्ली, 17 सप्टेंबर 2020
राज्यसभेचे खासदार अशोक गस्ती यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
‘‘राज्यसभेमध्ये खासदार असलेले अशोक गस्ती हे कर्नाटकात पक्षाला बळकट करण्यासाठी परिश्रम घेणारे समर्पित कार्यकर्ता होते. समाजातल्या आर्थिकदृष्टया दुर्बल आणि उपेक्षित घटकांच्या सबलीकरणासाठी ते निरंतर कार्य करीत होते. त्यांच्या निधनामुळे आपल्याला अतिशय दुःख झाले आहे. त्यांचा परिवार आणि स्नेहीजनांविषयी संवेदना. ओम शांती’’, असे पंतप्रधानांनी शोकसंदेशात म्हटले आहे.U.Ujgare/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
मुंबईतील मेरीटाईम वॉरफेअर सेंटर इथे संरक्षण वार्ताहरांसाठी अभ्यासक्रम -2022 ची सुरुवात
मुंबई, 23 ऑगस्ट 2022
प्रादेशिक व राष्ट्रीय माध्यम संस्थांमध्ये कार्यरत संरक्षण क्षेत्रात पत्रकारिता करणाऱ्या निवडक वार्ताहरांसाठी संरक्षण मंत्रालयातर्फे चालवलेला तीन आठवड्यांचा अभ्यासक्रम मुंबईतील मेरीटाईम वॉरफेअर सेंटर  इथे सोमवार, 22 ऑगस्ट 2022 रोजी सुरु झाला. पश्चिमी नौदल कमांडच्या चीफ ऑफ स्टाफ यांनी याप्रसंगी उदघाटनाचे भाषण केले व मेरीटाईम वॉरफेअर सेंटर च्या संचालकांनी 30 सहभागी पत्रकारांचे स्वागत केले. सैन्यदलाशी संबंधित बातम्यांचे लिखाण अथवा प्रसारण करताना पत्रकारांना तिन्ही दलांची व विशेषतः नौदलासंबंधी पूरेपूर माहिती असावी यासाठी हा अभ्यासक्रम तयार केला आहे.
या अभ्यासक्रमात सर्व सहभागी एका आठवड्यासाठी नौदल क्षेत्राशी संलग्न राहतील. या काळात नौदल व तटरक्षक दलाचे विशेषज्ञ सहभागींना मार्गदर्शन करणार आहेत. त्या अंतर्गत नौदलाच्या मोहीमा, नाविक मुत्सद्देगिरी, नौदल करत असलेले आपत्ती व्यवस्थापनाचे व मानवतेच्या दृष्टिकोनातून करत असलेले काम, नौदल व तटरक्षक दलाची संरचना इत्यादी बाबींची माहिती सहभागी पत्रकारांना देण्यात येईल. या दरम्यान सहभागींना नौदलाची व तटरक्षक दलाची जहाजे, पाणबुड्या तसेच नौदल गोदी ला भेट देण्याची संधी मिळणार आहे. विशेष म्हणजे एका उत्तम प्रतीच्या युद्धनौकेला त्यांची भेट आयोजित केली असून समुद्रावर प्रत्यक्ष चालणाऱ्या नौदल मोहिमेचे निरीक्षण सहभागींना करता येणार आहे.
S.Thakur/U.Raikar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 178
संरक्षण मंत्रालय
दक्षिण कमांडद्वारे सदर्न स्टार आर्मी -शिक्षण -उद्योग सन्मुखता कार्यक्रमाचे 12 मे 2023 रोजी आयोजन
पुणे, 9 मे 2023
दक्षिण कमांड क्षेत्रीय तंत्रज्ञान कक्षाने  आर्मी इन्स्टिटयूट ऑफ टेक्नॉलॉजी , दिघी यांच्या सहकार्याने 12 मे 2023 रोजी पुण्यातील दक्षिण कमांडच्या मुख्यालयात सकाळी 10 ते संध्याकाळी 5 या कालावधीत 'सदर्न स्टार आर्मी - शिक्षण -उद्योग सन्मुखता'  कार्यक्रमाअंतर्गत एक दिवसीय चर्चासत्र आणि प्रदर्शनाचे आयोजन केले आहे.
‘संरक्षण तंत्रज्ञानात आत्मनिर्भर भारताचे परिवर्तन’ अशी या चर्चासत्राची संकल्पना आहे. या कार्यक्रमात संरक्षण क्षेत्रातील विविध भागधारक, संशोधन आणि विकास संस्था, शैक्षणिक संस्था आणि खाजगी उद्योगांचा सहभाग असेल त्याचप्रमाणे 150 हून अधिक प्रतिनिधी आणि 15 हून अधिक प्रदर्शन स्टॉल मांडले जाणार आहेत . संरक्षण क्षेत्रातील उदयोन्मुख संधींना अधोरेखित करणे हे या कार्यक्रमाचे उद्दिष्ट आहे. या कार्यक्रमाच्या माध्यमातून संरक्षण क्षेत्रातील आगामी तंत्रज्ञान विषयक कल आणि दिशा यांचे अवलोकन केले जाईल आणि एवढेच नव्हे तर स्वदेशी संरक्षण तंत्रज्ञान विकसित करण्याच्या उद्देशाने शिक्षण क्षेत्र, उद्योग जगत/ स्टार्ट अप्स यांच्यात मूर्त संवाद घडून येईल.
लष्कराच्या दक्षिण विभागाचे प्रमुख लेफ्टनंट जनरल अजय कुमार सिंह या कार्यक्रमाचे प्रमुख पाहुणे असतील. या चर्चासत्रात 'उदयोन्मुख तंत्रज्ञान' या विषयावर विविध सत्रांमधून चर्चा होणार असून त्यामध्ये , लेफ्टनंट जनरल एस एस हसबनीस  , एस पी पी यू, पुणे, येथील तंत्रज्ञान विभागाचे प्रमुख, प्राध्यापक डॉ. आदित्य अभ्यंकर, भूमी, शस्त्रे आणि अभियांत्रिकी प्रणालीचे महाव्यवस्थापक सतीश भरथन यांसारखे मान्यवर मार्गदर्शन करणार आहेत. ‘भविष्यातील कृत्रिम बुद्धिमत्तेचे स्वदेशीकरण’ या विषयावर भारत फोर्ज डिफेन्स अँड एरोस्पेसचे अध्यक्ष आणि मुख्य कार्यकारी अधिकारी तसेच डीआरडीओचे शास्त्रज्ञ एका सत्रात मार्गदर्शन करतील. याशिवाय आर्मी इन्स्टिट्यूट ऑफ टेक्नॉलॉजीचे माजी विद्यार्थी आणि उद्योग प्रतिनिधींच्या सहभागासह नियोजित पॅनेल चर्चेसह एक सत्र देखील आयोजित करण्यात आले आहे .
M.Iyengar/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70